FI
4.7.2022
Euroopan unionin virallinen lehti
C 257/51
Kanne 23.5.2022 – Aven v. neuvosto (Asia T-301/22) (2022/C 257/66) Oikeudenkäyntikieli: ranska Asianosaiset Kantaja: Petr Aven (Virginia Water, Yhdistynyt kuningaskunta) (edustajat: asianajajat T. Marembert ja A. Bass) Vastaaja: Euroopan unionin neuvosto
Vaatimukset Kantaja vaatii unionin yleistä tuomioistuinta — kumoamaan rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 28.2.2022 tehdyn neuvoston päätöksen 2022/337 (1) kantajaa koskevilta osilta — kumoamaan Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 28.2.2022 annetun neuvoston täytäntöönpanoasetuksen (EU) 2022/336 (2) kantajaa koskevilta osilta — velvoittamaan neuvoston korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa neljään kanneperusteeseen.
1) Ensimmäinen kanneperuste, joka koskee arviointivirhettä.
Kantaja väittää yhtäältä, ettei neuvoston näyttö miltään osin täytä unionin oikeuskäytännössä asetettuja näytön standardeja ja laatua koskevia edellytyksiä, ja toisaalta, ettei mitään neuvoston perusteluista ei ole osoitettu paikkaansa pitäväksi eikä niillä voida näin ollen luonnehtia päätöksen 2014/145/YUTP tuolloin voimassa olleen version a ja d edellytystä, joihin neuvosto nimenomaisesti viittaa perusteluissaan.
2) Toinen kanneperuste, joka perustuu mainittua edellytystä koskevaan lainvastaisuusväitteeseen sillä perusteella, että suhteellisuusperiaatetta on loukattu kahdesti.
Kantaja arvioi yhtäältä, että se edellytys, johon neuvosto vetoaa, on ilmeisen soveltumaton suhteessa tavoiteltuun päämäärään ja toisaalta, että oli mahdollista käyttää vähemmän rajoittavia keinoja.
3) Kolmas kanneperuste, joka perustuu oikeusperustan puuttumiseen sillä perusteella, että kyseisessä edellytyksessä tarkoitetun yksilöiden kategorian ja Venäjän federaation välillä ei ole osoitettu riittävää yhteyttä.
4) Neljäs kanneperuste, joka perustuu arviointivirheeseen sillä perusteella, että neuvosto ei ole osoittanut, että kantaja on merkittävä liikemies tai että hän on vaikutusvaltainen eikä sitä, että hän on aktiivinen talouden aloilla, jotka tarjoavat Venäjän federaation hallitukselle huomattavan tulojen lähteen.
(1) (2)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 28.2.2022 tehty neuvoston päätös 2022/337 (EUVL 2022, L 59, s. 1).
Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 28.2.2022 annettu neuvoston täytäntöönpa­ noasetus (EU) 2022/336 (EUVL 2022, L 58, s. 1).